​ Wat is Plantpatologie?
Plantpatologie word omskryf as die studie van die organismes en omgewingstoestande wat siekte in plante veroorsaak, die meganismes waardeur dit voorkom, die interaksies tussen hierdie veroorsakende faktore en die plant (uitwerking op plantgroei, opbrengs en gehalte), en die metodes waardeur plantsiekte bestuur en beheer word. Dit maak ook gebruik van ander wetenskaplike velde soos mikologie, mikrobiologie, virologie, biochemie, bio-informatika, ens.​
Die Departement Plantpatologie
Dit is die visie van die Departement om nasionaal en internasionaal erken te word as 'n akademiese departement wat onderrig en navorsing van die beste gehalte bied deur 'n omgewing te skep wat die ontwikkeling en produktiwiteit van studente en personeel ondersteun en aanmoedig. Dit word gedoen deur verbintenisse met die bedryf te vestig en in stand te hou,deur strategies gerigte navorsingsprogramme en dienslewering, en deur nasionale en internasionale samewerking te kweek vir innoverende en voorpunt-navorsing wat op volhoubare voedselproduksie gerig is.
Die Departement Plantpatologie het 'n holistiese en interdissiplinêre benadering tot navorsing en opleiding en maak van die jongste tegnologieë gebruik ten einde die impak van patogene op plante te verminder en die weerstand van plante te verhoog. Konvensionele en molekulêre tegnieke word op 'n volhoubare en ekonomiese wyse gebruik om plantpatogene wat 'n bedreiging vir plaaslike oeste en uitvoermarkte is, te beheer.
Die vierjaarprogram in plant- en grondwetenskappe bied opleiding in die produksie van akkerbou- en groentegewasse, weidingsgewasse, aromatiese plante, sagtevrugte, sitrus, fynbos en wingerd. Vir elke gewas is kennis van die volgende in 'n betekenisvolle geheel geïntegreer: landbou-ekonomie, biochemie, biometrie, oesproduksie, entomologie, genetika, nematologie, plantpatologie en grondkunde.
Gewasproduksiestelsels: In hierdie studieterrein ontvang jy opleiding in die produksie en gehaltebestuur van onder andere akkerbougewasse, sagtevrugte, sitrus, fynbos, wingerd en kweekhuisgewasse.
Gewasbeskerming en -teling: Hierdie studieterrein lei jou op as deskundige in gewasbeskerming (entomologiese en nematologiese plae, plantsiektes en die beheer daarvan) en genetiese gewasverbetering (kweking en manipulasie).​
Die keuse van studie in een van hierdie drie rigtings berei jou voor vir verskeie loopbane in die landboubedryf of landbouverwante industrieë, waaronder loopbane as adviseur, konsultant, entrepreneur, bestuurder, tegnikus en navorser.
Die Departement Plantpatologie is aan die voorpunt van navorsing om die impak van patogene (aansteeklike siektes) op oeste te verminder en oesweerstand te verhoog en sodoende momentum aan voedselproduksie te verleen. Dit word al belangriker omdat 40% van alle voedsel wat geproduseer word weens plantsiekte, plae en onkruid verlore gaan en die wêreldbevolking teen die jaar 2050 'n geraamde 9 biljoen sal bereik.
Die Departement word weens sy programme oor patogene in wingerd en sagtevrugte-oeste as 'n wêreldleier beskou en gegradueerdes speel, nie net in Suid-Afrika nie maar ook internasionaal, 'n leiersrol in hierdie veld. Navorsing is veral gerig op die beskerming van vrugte-, sitrus-, groente- en graanoeste deur middel van geïntegreerde patogeenbestuur en plantverbetering.
Navorsingsprogramme oor siektes van druiwe en sagtevrugte is stewig in die Departement gevestig, terwyl navorsingsprojekte oor siektes van sitrus-, groente- en graanoeste meer onlangs ingestel is.​
Vrug- en Naoes-patologie
Oömiseetkarakterisering en -opsporing
Tel: +27 21 808 4799
E-Mail: ls3@sun.ac.za Web: www.sun.ac.za/plantpath​​
Personeellid Telefoonnommer E-pos adres Rigting
Prof Paul Fourie 021 808 4799 phfourie@sun.ac.za Sitruspatologie
​Dr Francois Halleen ​021 808 4799 ​halleenf@arc.agric.za ​Wingerdpatologie
Dr Cheryl Lennox 021 808 4796 clennox@sun.ac.za Vrug- en Naoes-patologie
​Prof Mark Mazzola ​021 808 4799 ​mark.mazzola@ars.usda.gov ​Oömiseet en Grondgedraagde Patogene [Buitengewone Professor]
Prof Adéle McLeod 021 808 4795 adelem@sun.ac.za Oömiseet en Grondgedraagde Patogene
Dr Lizel Mostert 021 808 3397 lmost@sun.ac.za Wingerdpatologie
Me Lindy Rose 021 808 9176 lindym@sun.ac.za Fusarium Navorsing
​Dr Jan van Niekerk
​021 808 3721
Prof Altus Viljoen 021 808 4797 altus@sun.ac.za Fusarium Navorsing [Voorsitter]
Tegniese & Ondersteunend Personeel
Personeellid) Telefoonnommer E-pos adres Rigting
​021 808 9177
Brenda de Wee 021 808 4223 bdw2@sun.ac.za Siektekliniek
Sonja Coertze 021 808 4798 sc2@sun.ac.za Tegnies / Siektekliniek
Desiree Fortuin 021 808 4223 desdek@sun.ac.za Skoonmaak
Tamaryn Jensen 021 808 4223 tammy@sun.ac.za Siektekliniek
​021 808 4223
​Dr Julia Meitz-Hopkins
Anria Pretorius 021 808 4223 anriap@sun.ac.za Tegnies
Lizeth Swart 021 808 4799 ls3@sun.ac.za Administratief
André Williams 021 808 4223 aw3@sun.ac.za Assistent